**Et af Sveriges mest lysende hiphop-talenter kommer til VEGA**

*Svenske Silvana Imam leverer skarptskårne rim, når hun rapper om emner som politik og sexisme. Den 6. november rammer hun Lille VEGA.*

Silvana Imam har kun debutalbummet *Rekviem* og to ep’er under bæltet, men hun står allerede nu som et af de mest lysende hiphop-talenter på den skandinaviske hiphop-scene, hvor hun udover sine tekster om blandt andet politik og sexisme, også er kendt for et eksplosivt live-show.

**Politiske budskaber**

Udover at tage emner, der vedrører alle former for politisk- og seksuel undertrykkelse, under hårdhændet behandling i sine svensk-sprogede tekster, lægger Silvana Imam heller ikke fingre imellem, når hun træder op på scenen. Under sin koncert på Roskilde Festival spyttede svenskeren sine skarptskårne rim iklædt en Pussy Riot-maske omgivet af lyserøde røgbomber og regnbuefarvede flag vejende i vinden.

**Tætpakket tourplan**

Silvana Imam har også haft rig mulighed for at finpudse sit liveshow. Bare i år har svenskeren, der har rødder i Syrien og Lithauen, spillet en lang række shows i hjemlandet Sverige, men også i Norge og Danmark blandt andet på den norske By:Larm-festival, den danske Trailerpark Festival og ikke mindst Roskilde Festival, som Soundvenue beskrev som et ”*fængende møde mellem stærke holdninger og medrivende beats*.”

**Fakta om koncerten:**

Silvana Imam (SE)

Lørdag den 6. november kl. 21

Lille VEGA, Enghavevej 40, 1674 København V

140 kr. + gebyr

Forsalg via VEGAs hjemmeside og Billetnet

Læs mere og køb billet til koncerten med Silvana Imam

For yderligere oplysninger kontakt venligst

Marie Louise Fuglsang-Damgaard

Kommunikationsmedarbejder, VEGA

mf@vega.dk / 3326 0933